Lateef Kayode Jakande, an haife shi ne a ranar 23 ga watan Yuni, a shekara ta 1929. Ya mutu a ranar 11 ga watan Fabrairu, shekara ta 2021. Ɗan jaridar Najeriya ne wanda ya zama gwamnan Jihar Legas a Najeriya daga shekara ta 1979 zuwa shekara ta 1983 sannan daga baya ya zama Ministan Ayyuka a zamanin mulkin soja na Sani Abacha 1993 zuwa 1998, Ya mutu a ranar 11 ga watan Fabrairu a shekara ta 2021. Ya rayu tsawon shekaru 91. An haifi Lateef Kayode Jakande a yankin Epetedo na tsibirin Lagos, jihar Legas a ranar 29, ga watan Yunin shekara ta 1929 duka iyayensa sun fito ne daga Omu-Aran, jihar Kwara . Yayi karatu a makarantar gwamnati ta Legas a Enu-Owa a Lagos Island, sannan yayi karatu a Makarantar Bunham Memorial Methodist School, a patakol daga 1934 zuwa 1943, bayan nan ya tafi makarantar King's College, a Legas a shekara ta 1943, sannan ya shiga makarantar Ilesha Grammar School a shekara ta 1945, inda ya shirya wata takarda ta adabi mai suna The Quarterly Mirror.